Diari Oficial de la Generalitat Valenciana


Sumari del DOGV 3218, del 06-04-1998 (1998/2182)

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc que modifica l'Acord de col·laboració entre la Conselleria de Cultura, Educació i Ciència i la Federació Valenciana de Municipis i Províncies de 10 de febrer de 1994.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3218

Data del DOGV
:   06-04-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/2182


Data del document
:   06-03-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 6 de març de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació del Conveni Marc que modifica l'Acord de col·laboració entre la Conselleria de Cultura, Educació i Ciència i la Federació Valenciana de Municipis i Províncies de 10 de febrer de 1994. [1998/X2182]
  
Subscrit, després de la tramitació prèvia reglamentària, entre la Conselleria de Cultura, Educació i Ciència i la Federació Valenciana de Municipis i Províncies, el dia 4 de setembre de 1997, un Conveni Marc que modifica l'Acord de col·laboració de 10 de febrer de 1994, i per tal de complir el que estableix l'article 3.4 del Decret 20/1993, de 8 de febrer, del Govern Valencià, cal publicar en el Diari Oficial de la Generalitat Valenciana l'esmentat Conveni, que ha quedat inscrit en el Registre de Convenis amb el número 0080/98, i que figura com a annex d'aquesta resolució.
  
València, 6 de març de 1998.- La subsecretària del Secretariat del Govern i Relacions amb les Corts: Catalina Escuin Palop.
  
Conveni Marc que modifica l'Acord de col·laboració entre la Conselleria de Cultura, Educació i Ciència i la Federació Valenciana de Municipis i Províncies.
  
Reunits
  
D'una part, l'Honorable Sr. Francisco E. Camps Ortiz, conseller de Cultura, Educació i Ciència, facultat per Acord de Govern Valencià, de 10 de juliol de 1997.
  
I de l'altra, el Sr. Serafín Castellano Gómez, president de la Federació Valenciana de Municipis i Províncies (d'ara endavant FVMP), segons nomenament conferit per l'assemblea general de 7 d'octubre de 1995,
  
Manifesten
  
Primer
  
Que en data 10 de febrer de 1994 va ser subscrit el Conveni Marc de col·laboració entre la Conselleria d'Educació i Ciència i la FVMP per a la cooperació mútua en aspectes relatius a l'àmbit educatiu.
  
Segon
  
Que en desenvolupament de l'objecte del citat conveni marc van ser subscrits determinats convenis singulars per a impulsar la col·laboració i l'assistència mútua en diferents àmbits d'actuació.
  
Tercer
  
Que fruit de la voluntat de la Conselleria i la FVMP es van formalitzar els següents convenis:
  
- Conveni singularitzat per a la col·laboració mútua en l'autorització de les instal·lacions dels centres públics de nivells no universitaris, subscrit el 16 de març de 1994.
  
- Conveni singularitzat sobre la substitució de parallamps radioactius en edificis escolars municipals de la Comunitat Valenciana, subscrit el 29 de juny de 1994.
  
- Conveni singularitzat per a la col·laboració en la producció de l'ús del valencià en l'administració local, subscrit el 22 de maig de 1995.
  
Quart
  
Que en la línia empresa per l'actual Conselleria de Cultura, Educació i Ciència és voluntat no sols continuar el desenvolupament del Conveni Marc, sinó a més a més ampliar l'objecte de col·laboració a totes les matèries relacionades amb la cultura en els distints nivells.
  
En virtut d'això, ambdues parts subscriuen aquest acord marc de conformitat amb les següents
  
Clàusules
  
Primera
  
És objecte d'aquest acord emmarcar i coadjuvar a establir les bases per a la formalització dels futurs convenis de col·laboració i assistència mútua a subscriure entre la Conselleria de Cultura, Educació i Ciència i la Federació Valenciana de Municipis i Províncies.
  
Segona
  
Els àmbits d'actuació d'aquest conveni seran, amb independència dels arreplegats en el conveni marc 10 de febrer de 1994, els següents:
  
- La promoció cultural.
  
- El patrimoni historicoartístic.
  
- Museus i belles arts.
  
- Qualsevol altre aspecte que redunde en la millora i consecució dels objectius que ambdues parts es proposen amb l'establiment de les línies de col·laboració.
  
Tercera
  
Les actuacions concretes a portar a cap seran determinades mitjançant convenis singularitzats que inclouran totes les especificacions necessàries.
  
Quarta
  
Els convenis singularitzats estaran firmats, per part de la Generalitat Valenciana, pel conseller de Cultura, Educació i Ciència, per a la subscripció dels quals ha sigut autoritzat expressament, i per part de la Federació Valenciana de Municipis i Províncies, pel seu president.
  
La FVMP difondrà i recomanarà entre els ajuntaments de la Comunitat Valenciana l'adhesió als respectius convenis singularitzats. Independentment dels compromisos adquirits pels firmants dels convenis singulars, només podran acollir-se directament al que s'hi dispose, les corporacions locals que de manera expressa s'hi adherisquen ratificant-ne el contingut.
  
Cinquena
  
La iniciativa o l'execució de les activitats proposades en els convenis singularitzats correspondrà a qualsevol de les institucions firmants i les contraprestacions econòmiques s'establiran en cada conveni en concret.
  
Sisena
  
Aquest conveni entrarà en vigor el dia de la firma i la seua duració serà indefinida, llevat que qualsevol de les dues institucions comunique a l'altra, per escrit i en el termini mínim de sis mesos d'antelació, que vol modificar-lo o cancel·lar-lo.
  
Setena
  
En el termini d'un mes després de firmar aquest conveni es constituirà la Comissió Mixta entre la Conselleria de Cultura, Educació i Ciència i la Federació Valenciana de Municipis i Províncies, amb l'objectiu d'establir un pont de comunicació entre ambdues institucions i ser un òrgan de seguiment i mediació dels diferents convenis singulars, així com un òrgan de consulta i assessorament de les disposicions legals que, en l'àmbit de la cultura, l'educació i la ciència, incidisquen en les corporacions locals.
  
La Comissió estarà formada per un nombre paritari de membres. Per part de la Federació Valenciana de Municipis i Províncies, hi seran el president i els portaveus de la Comissió d'Educació, i per part de la Conselleria de Cultura, Educació i Ciència, els nomenats pel conseller.
  
La Comissió es reunirà ordinàriament una vegada cada tres mesos i, amb caràcter extraordinari, sempre que ho sol·licite una de les parts.
  
La secretaria de la Comissió serà exercida per la secretària tècnica de la Federació Valenciana de Municipis i Províncies.
  
I com a prova de conformitat amb tot això, ho firmen en tres exemplars i a un sol efecte, a València, el 4 de setembre de 1997.
  
El conseller de Cultura, Educació i Ciència: Francisco E. Camps Ortiz
  
El president de la Federació Valenciana de Munipios y Provincias: Serafín Castellano Gómez